Aalborg Stiftstidende, 1844-09-03
Aalborg, den 3die September. J Stænderforsamlingen foretoges den 26de Aug. Sagen betr. Udkast til en Anordning ang, almindelig Værnepligt til foreløbig Behandling: Committeen formeente, at et Væbningssystem maatte, for at være stabilt, for at Nationen derved kunde fole sig tilfredsstillet, og for at de Værnepligtige med god Villie skulde indtage den for dem der betegnede Plads, opfylde følgende Betingelser: 1) Under rimelige Forudsætninger afgive betryggende Sikkerhed for Staten. 2) Omkostningerne til Vædningen maatte ikke overstige Statens pecuniaire Kræfter, men staae i et passende Forhold til dens Jndtægter, og 3) maatte de borgerlige Sysler og Næringsveie saameget muligt beskyttes, altsaa ingen Forpligtelse paalægges, som ikke er aldeles nødvendig. – Med Hensyn til Omkostningerne ved den paatænkte Organisation af Armeen anstiller Committeen følgende Betragtning: Garnisonstropperne kunne formeentlig ikke indskrænkes til mindre end 7000 Mand, disses Lønning og Underhold, Mundering og Bevæbning ville vel ikke kunne medtage hele den Sum som nu udfordres til Fredstyrken, som er større i Antal, og desuden i Regelen indkalder sine Permitterede i Exerceertiden, og endvidere er forsynet med Munderinger og Vaaben til de Permitterede, og efterhaanden vil blive det for den Deel af Krigsreserven, som i Tilfælde af Ufred skal høre til Linien; men tages der Hensyn til den væsentlige Ugift, som er forbunden med Garnisonstropperne, nemlig Hvervningen, som rimeligviis vil foranledige en aarlig Udgift af henved 200,000 Rbd., saa kan man vel med nogenlunde Sikkerhed antage, at Garnisonstropperne paa lidet nær ville medføre de samme Bekostninger, som nu Fredstyrken, og der bliver saaledes lidet eller intet tilbagetil Militsen. Naar Militsen skal svare til sin Bestemmelse, er det aldeles nødvendigt, at den maa have saavel heeltlønnede som halvtlønnede befalingsmænd ved hver Esqvadron og Compagni. De Værnepligtige maae, medens de gjennemgaae Exerceerskolen, og ved de aarlige Øvelser, i Regelen være lønnede. Til deres Mundering og især til deres Bevæbning vil der medgaae store Summer. Der forbruges Ammunition, der behøves adskillige bekostelige Indretninger til Rekrutternes Dressur m. m., hvilket alt tilsammenlagt, uagtet det fortiden ikke nøie kan calculeres, dog er at forudsee vil, i Forbindelse med Udgifterne til Garnisonstropperne medtage en meget større Sum, end den, som nu er bestemt for Armeen, og som man ialmindelighed finder allerede nu er for betydelig i Forhold til Statens Jndtægter. – Som Bestemmelser og Oplysninger, der savnes for at kunne have den fornødne Oversigt over denne vigtige og i alle Forhold indgribende Foranstaltning, nævner Committeen: 1) Et Lovudkast til Forandring i den militaire Straffelovgivning, hvilket formenes i hvert Fald, uden Hensyn til hvor naar Loven og almindelig Værnepligt træder i Kraft, snarest muligt burde forelægges; de Grunde, som tale herfor, ere gjentagen blevne berørte, saa det ansees overflødigt, derom yderligere at yttre sig; 2) Organisationen eller den egentlige Anordning om Forstærkningen, derunder indbefattet Bestemmelser for Rulleføringen, Flytningsfriheden, hvorledes Jndqvarteringsbyrden herefter bliver at fordele m. m.; 3) Oplysning om, hvilke Udgifter Forstærkningens paatænkte Organisation vilde medføre, saavel til Lønning, Forpleining, som til Mundering og Vaaben. 4) Planen til den paatænkte Organisation af Kongens Livcorps, Livjægercorpset, samt til Borgervæbningerne i de større Byer. Committeens Majoritet (Lüttichau, Friis, Rosenørn, Nielsen) indstillede derfor: 1) At et Lovudkast til Forandring i den militaire Straffelovgivning snarest muligt maatte blive forelagt; 2) at Anordningen om almindelig Værnepligts Jndførelse paany maatte blive forelagt til Betænkning, tilligemed en fuldstændig Organisationsplan af Forstærkningen af de paatænkte Borgercorps i Kjøbstæderne, samt af Kongens Livcorps og Livjægercorps, saa og at dermed maatte følge Oplysning om de Bekostninger, disse Foranstaltninger vilde medføre, saavelsom nærmere Bestemmelser om, hvorledes Jndqvarteringsbyrden. skal fordeles. Committeens Minoritets (Jacobsen) dis sentierende Botum nævner som Ulemper, der blive tilbage af den nuværende militaire Indretning: Den forhadte Lodtrækning, hvorved den ene Reserve domfældes til at yde Staten en Tjeneste, som han maaskee ikke frivillig paatog sig for 3 a 400 Rbd., hvorimod hans Kammerater - for Fremtiden sandsynlig det dobbelte Antal – ganske fritages; at fremdeles mange andre Fritagelser indrømmes; og at enhver Formuende kan befrie sig ved Penge, hvoraf følger, at kun den ganske Uformuende bliver Landets Forsvarer, og at den hele Forandring bliver, at istedetfor at Armeen for Tiden i Regelen rekrutteres ved den uformuende Deel af Landalmuen, vil det for Fremtiden skee af den samme Folke classe i Kjøbstæderne og paa Landet, og Følgerne blive endnu værre end før, idet Loddet vil komme til at træffe mange af den mere dannede Classe, som ei formaae at leie, og for hvem den besværlige Garnisonstjeneste maa blive mere trykkende end for Bondekarlen eller Andre, der staae paa lige Dannelsestrin med ham; og endelig faaer man ikke, hvad vist de Fleste ønske, en Armee, der kunde sikkre Landet i paakommende Tilfælde. Committeens Minoritet meente, at disse Mangler kunde afhjælpes, naar almindelig væbning indførtes, hvorved Hærens egentlige Styrke kom til at bestaae af Landets Kjerne, der i Fredstid kostede lidet og i Krigstid afgav et betryggende Værn, hvorimod den trættende og andre Livsforhold forstyrrende Garnisonstjeneste blev udført af Jndivider udenfor den staaende Hær, fremdeles alt Mandskab fra det 22de Aar burde indskrives i den staaende Hær (eller om man ville kalde det en Milits) og gjennemgaae en Exerceerskole, hvorefter det skulde overgaae til en bestemt Afdeling af Hæren, for i fornødent Fald at gjøre Tjeneste i 8 Aar, i hvilken Tid de engang om Aaret bleve at indkalde til Vaabenøvelser, derved underholdt sig selv og saavel der som i Exerceerskolen uniformerede sig uden Udgift for Staten. Efter de 8 Aars Forløb skulde da Mandskabet overgaae i Forstærkningen.